Μετέωρο του Τσελιάμπινσκ

Το πρωινό της 15ης Φεβρουαρίου 2013, στις 9:15 ώρα Γιεκατερίνμπουργκ (3:15 ώρα Γκρίνουιτς), ένας μετεωροειδής εισήλθε στην ατμόσφαιρα της Γης, μετατράπηκε σε βολίδα και εξερράγη σε ύψος περίπου 30 χιλιομέτρων, σχεδόν επάνω από την πόλη Τσελιάμπινσκ της Ρωσίας."100 injured by meteorite falls in Russian Urals". Mercury News. Retrieved 2013-02-15."BREAKING: Huge Meteor Explodes Over Russia". slate.com. 2013-02-15. Retrieved 2013-02-15.Έζησαν μίνι Αρμαγεδδώνα! 500 τραυματίες από τη βροχή μετεωριτών στη Ρωσία - Εντυπωσιακές εικόνες, http://www.newsit.gr/default.php?pname=Article&art_id=192380&catid=7 Εικόνες-ΣΟΚ: Δείτε τι προκάλεσε ο μετεωρίτης που χτύπησε τη Ρωσία, 
http://www.newsbomb.gr/diethnh/story/280191/eikones-sok-deite-ti-prokalese-o-meteoritis-poy-htypise-ti-rosia#ixzz2Kxwb6rC5 Το ωστικό κύμα, το οποίο προκλήθηκε από την έκρηξη, προκάλεσε ζημιές στα τζάμια πολλών κτιρίων. Από το γεγονός προκλήθηκαν εκατοντάδες μικροτραυματισμοί, κυρίως λόγω των σπασμένων τζαμιών.

Αν και το συμβάν έλαβε χώρα μερικές ώρες πριν την διέλευση του μικρού αστεροειδή 2012 DA14 σε πολύ μικρή απόσταση από τη Γη (περίπου 30.000 χιλιόμετρα), ωστόσο δεν είχε καμία σχέση με αυτόν και η εμφάνιση των δυο φαινομένων την ίδια ημέρα αποτελεί σύμπτωση.

Η ενέργεια, που απελευθερώθηκε κατά την έκρηξη (διάλυση) του μετεωροειδούς στην ατμόσφαιρα, ήταν περίπου 50 κιλοτόνοι ΤΝΤ, 40 φορές μεγαλύτερη από αυτή της ατομικής βόμβας της Χιροσίμα. Το μετεωροειδές υπολογίζεται ότι είχε διάμετρο δεκαεπτά μέτρων και βάρος 10.000 τόνων. Είναι το μεγαλύτερο αντικείμενο, του οποίου έχει καταγραφεί η καταστροφή μέσα στην ατμόσφαιρα της Γης, μετά το αντικείμενο που εικάζεται πως προκάλεσε την Έκρηξη της Τουνγκούσκα το 1908.

Τις 16 Οκτωβρίου 2013 ανασύρθηκε από τη λίμνη, που είχαν πέσει θραύσματα του μετεώρου, ένας μετεωρίτης βάρους 570 κιλών. Το θραύσμα βρισκόταν σε βάθος 12 μέτρων και όταν ανασύρθηκε έσπασε σε τρία κομμάτια. Είναι ένας από τους μεγαλύτερους που έχουν βρεθεί. Ταξινομικώς κατατάσσεται στους συνήθεις χονδρίτες και βρέθηκαν σε αυτό αρκετές ποσότητες μετάλλου.Πρατικάκης Βαγγέλης (16 Οκτωβρίου 2013) Ανέσυραν μεγάλο θραύσμα από το μετέωρο του Τσελιαμπίνσκ Το Βήμα, ανακτήθηκε τις 23 Οκτωβρίου 2013 

Παραπομπές

Κατηγορία:Συμβάντα Πρόσκρουσης
Κατηγορία:Φυσικές καταστροφές
Κατηγορία:Καταστροφές στη Ρωσία